google/wiki40b huggingface dataset:
आशिक मस्ताने

संक्षेप

हरि प्रसाद (रज़ा मुराद) एक व्यापारी हैं और अपनी पत्नी और बेटे मोहन के साथ एक अमीर जीवनशैली में रहते हैं। उन्हें पता चला कि मोहन (अभिषेक कपूर) एक कामचोर है, जो पढ़ाई में दिलचस्पी नहीं रखता है और न ही उनके व्यवसाय में। इसलिए वह उसे कुछ अनुशासन सिखाने और कुछ अनुभव पाने के लिए सुंदर कुल्लू मनाली में सेवानिवृत्त मेजर प्रेम सिंह अहलूवालिया (प्रेम चोपड़ा) के पास भेजते हैं। मोहन अनिच्छुक रूप से ऐसा करने के लिए सहमत होता है और अपने माता-पिता से बिना पूछे अपने दोस्त सोहन (हरीश) को न केवल अपने साथ ले जाता है, बल्कि अपना प्रतिरूपण भी करने के लिये कहता है। सोहन मोहन बनने के लिए राजी होता है। वह प्रेम और उसकी आकर्षक बेटी माल्ती (आयशा जुल्का) से मिलता है और दोनों एक दूसरे के साथ प्यार में पड़ते हैं। प्रेम बहुत कड़े किस्म के व्यक्ति हैं। सोहन काजल (मोनिका बेदी) से मिलते है, जो अपनी विधवा मां के साथ रहती है। बाद में दोनों एक-दूसरे से प्यार करने लगते हैं। तब ईशा नाम की एक महिला की हत्या हो जाने पर उनकी जिंदगी पलट जाती है और पुलिस इस अपराध के लिए असली मोहन को गिरफ्तार कर लेती है। जब सोहन को पता चला, वह पुलिस के पास जाता है और ईशा की हत्या करना कबूलता है।
2001 ग्रांड प्रिक्स डे टेनिस डे ल्योन

पुरुष एकल

पौल हेनरी मैथ्यू ने  गुस्तावो कुएर्तेन को 4–6, 6–3, 6–1 से हराया।

पुरुष युगल

डेनियल नैस्टर /  नेनाद ज़िमोन्विक ने  आर्नॉद क्लेमाँ /  सेबेस्तियन ग्रौज़ाँ को 6–1, 6–2 से हराया।
रोड आइलैण्ड

रोड आइलैंड (अंग्रेज़ी: Rhode Island), आधिकारिक तौर पर स्टेट ऑफ़ रोड आइलैंड एंड प्रोविडेंस प्लांटेशन्स, पूर्वोत्तर संयुक्त राज्य के न्यू इंग्लैंड क्षेत्र में एक राज्य है। रोड आइलैंड को कनेक्टिकट द्वारा पश्चिम में, मैसाचुसेट्स द्वारा उत्तर और पूर्व में और दाक्षिण में अटलांटिक महासागर ने घेर रखा है। 4 मई 1776 को रोड आइलैंड का उपनिवेश ब्रिटिश क्राउन के प्रति अपनी निष्ठा का त्याग करने वाला तेरह उपनिवेश में से पहला था। लेकिन वो 29 मई, 1790 पर संयुक्त राज्य संविधान को अपनाने वाला आखिरी राज्य था।
रोड आइलैंड सभी पचास राज्यों में क्षेत्र में सबसे छोटा है। लेकिन वो आठवां सबसे कम आबादी वाला राज्य है और जनसंख्या घनत्व के मामले में उसका दूसरा स्थान आता है (न्यू जर्सी पहला है)। 2016 के अनुमान के मुताबिक राज्य की जनसंख्या 10,56,426 हैं। प्रॉविडेंस राज्य की राजधानी और सबसे बड़ा शहर है।
बनू मख़ज़ूम

बनू मख़ज़ूम (अरबी: بنو مخزوم, अंग्रेज़ी: Banu Makhzum) अरब इतिहास में शक्तिशाली क़ुरैश नामक व्यापारी अरब क़बीले की एक शाखा थी। इसके वंशज आज भी सउदी अरब में मिलते हैं। पारम्परिक क़हतानी-अदनानी अरब श्रेणीकरण के नज़रिए से क़ुरैश और उसकी बनू मख़ज़ूम शाखा दोनो अदनानी क़बीले थे।
१९५६ ईसा पूर्व

१९५६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९५६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मानव प्रजातियां

प्रजाति (race) का तात्पर्य वर्तमान मेधावी मानव की जीव वैज्ञानिक विशेषताओं के आधार पर उसके उस वर्गीकरण से हैं, जिसका प्रत्येक वर्ग वंशानुक्रम के द्वारा शारीरिक लक्षणों में पर्याप्त समानता रखता हैं। किसी प्रजातिय वर्ग जिनमें सभी लोगों के बीच नस्ल या जन्मजात सम्बन्ध पाए जाते हैं और उनके द्वारा पीड़ी-दर-पीड़ी उनका वहन किया जाता हैं। प्रसिद्ध भूगोलवेत्ता क्रोबर के अनुसार "प्रजाति एक प्रमाणिक प्राणिशास्त्रीय अवधारणा हैं। यह एक समूह है जो वंशानुक्रमण, वश या प्रजातीय गुण अथवा उप-समुह के द्वारा जुडा होता हैं। यह सामाजिक -सांस्क्रतिक अवधारणा नही हैं।"
2006 रोम मास्टर्स

पुरुष एकल

रफ़ाएल नदाल ने  रोजर फ़ेडरर को 6-7(0), 7-6(5), 6-4, 2-6, 7-6(5) से हराया।

पुरुष युगल

मार्क नोल्स /  डेनियल नैस्टर ने  जोनाथन एलरिच /  एंडी रैम को 4-6, 6-4, [10-6] से हराया।
शहरी किंवदंती

एक शहरी किंवदंती, शहरी मिथक, या शहरी कहानी, लोककथाओं का एक आधुनिक रूप है, जो कई कहानियों से मिलकर बनता है और इनका प्रसार करने वाले व्यक्ति सोचते/मानते हैं कि यह कहानियां तथ्यों पर आधारित हैं। सभी लोककथाओं की तरह जरूरी नहीं कि सभी शहरी किंवदंतियां झूठ हों, लेकिन इन्हें अक्सर विकृत, अतिरंजित और सनसनीपूर्ण ढंग से प्रस्तुत किया जाता है।
अपने नाम के विपरीत जरूरी नहीं कि सभी शहरी किंवदंतियों की पृष्ठ भूमि शहरी हो, इस शब्द को सिर्फ आधुनिक किंवदंतियों को पूर्वऔद्योगिक कालीन और प्राचीनकालीन किंवदंतियों से अलग करने के लिए प्रयोग किया जाता है। इस कारण से, समाजशास्त्री और लोककथा लेखक इसे "समकालीन किंवदंती" कहना पसंद करते हैं।
शहरी किंवदंतियों को कभी कभी समाचार विवरणों में दोहराया जाता है, हाल के वर्षों में, इन्हे ई-मेल द्वारा वितरित किया जाता है। अक्सर लोग कहते हैं कि अमुक घटना उनके एक 'दोस्त के दोस्त' के साथ घटी थी और इसका इतना प्रसार होता है कि आज "दोस्त के दोस्त" वाक्यांश का इस्तेमाल आमतौर पर इस तरह की किसी कहानी का विवरण देने मे किया जाता है।
पश्चविषाणु

पश्चविषाणु (रेट्रोवाइरस) एक प्रकार का विषाणु है जिसमें आनुवांशिक पदार्थ आरएनए होता है। इसमें एक रिवर्स ट्रान्स्क्रिप्टेज नामक एन्जाइम होता है जो आर॰एन॰ए॰ से डी॰एन॰ए॰ निर्माण करता है, जो सेन्ट्रल डॉग्मा के विपरित है।
कल्हण गोत्र

कल्हन या कल्हण चन्द्रवंशी जाटों की एक गोत्र है जो पंजाब और गुजरात में पायी जाती है।

उद्भव

कल्हण नाम संस्कृत के एक प्राचीन, प्रसिद्ध कवि का भी है। उन्होंने राजतरंगिणी नामक ग्रन्थ लिखा है जिसमें कश्मीर के राजाओं का इतिहास है। कुछ इतिहासकारों के अनुसार इस गोत्र का उद्भव वहाँ से हुआ है।
हिन्दू स्वयंसेवक संघ

राष्ट्रीय स्वयंसेवक संघ (RSS) के विश्व भारत के अतिरिक्त अन्य देशों में काम हेतु हिन्दू स्वयंसेवक संघ नाम से संगठन काम कर रहे हैं। राष्ट्रीय स्वयंसेवक संघ एक हिंदू राष्ट्रवादी संघटन है जिसके सिद्धांत हिंदुत्व में निहित और आधारित हैं। यह राष्ट्रीय स्वयंसेवक संघ की अपेक्षा संघ या आर एस एस नाम से अधिक प्रसिद्ध है। इसकी शुरुआत 1925 में डा. केशव हेडगेवार द्वारा की गयी थी। बीबीसी के अनुसार, संघ विश्व का सबसे बड़ा स्वयंसेवी संस्थान है। 1925 के बाद से धीरे-धीरे इस संस्थान का राजनैतिक महत्व बढता गया और इसकी परिणति भाजपा जैसे राजनैतिक दल के रूप में हुई जिसे आमतौर पर संघ की राजनैतिक शाखा के रूप में देखा जाता है जो भारत के केन्द्रीय सत्ता पर अन्तत: सन 2000 में आसीन हुई।
पपौरा जी

इतिहास

यह जगह ८०० वर्ष से भी अधिक प्राचीन है। भगवान आदिनाथ की प्रतिमा जी काले पाषाण से निर्मित है।

वास्तुकला

सबसे पुराने मंदिरों को प्राचीन समुच्चय कहा जाता है। इसमें दो भूमिगत कक्षों जो 12 वीं सदी के है भी शामिल है। 1860 में 24 मंदिरों के एक अद्वितीय क्लस्टर का निर्माण किया गया था। उसी समय रथ के आकार के मंदिर का भी निर्माण किया गया था। है के रूप में भव्य प्रवेश द्वार का निर्माण किया गया था. 1965 में मंदिरों की एक संख्या का निर्माण किया गया था। कई मंदिरों में उल्लेखनीय है, और आधुनिक दीवार के चित्रों । मंदिर निर्माण जारी है, के साथ एक परिपत्र बाहुबली मंदिर जा रहा है के बीच हाल ही में लोगों को.
ढ़र्नि

ढ़र्नि एक जाट गोत्र है।
भारत में शैक्षिक अनुशिक्षण

भारत में शैक्षिक अनुशिक्षण (कोचिंग) का बहुत अधिक प्रचलन है और यह कम होने के बजाय बढ़ता जा रहा है। इसका कारण यह है कि अच्छे महाविद्यालयों में प्रवेश पाने के लिये स्पर्धा बहुत अधिक बढ़ गयी है। इस कारण बड़ी-बड़ी निजी कोचिंग संस्थाएँ बन गयीं हैं जिनके शिक्षकों को प्रतिवर्ष करोड़ों रूपए दिये जाते हैं। ये कोंचिंग संस्थान विद्यार्थियों को न केवल इंजीनियरी, मेडिकल, एमबीए, SAT, GRE आदि की तैयारी कराते हैं बल्कि अंग्रेजी, विदेशों में रोजगार आदि का भी कोचिंग देते हैं।

उच्च शिक्षा के लिए कोचिंग

इसके अंतर्गत वे संस्थान आते हैं जो छात्रों को किसी ऐसे प्रतियोगी परीक्षा की तयारी करवाते हैं, जो किसी शैक्षिक संस्थान में प्रवेष पाने के लिए आवश्यक है| विश्यालय स्तर पर वे परीक्षाएं, जो 12वीं कक्षा के पश्चात दी जाती हैं, इनमें NEET, IIT-JEE आदि शामिल हैं| पहले, इनमें अनेक परीक्षाएं होती थीं, जैसे AIEEE, CBSE-PMT, JIPMER, CLAT आदि, जिनमें से कुछ अब नहीं होती| स्नातक स्तर पर वे परीक्षाएं आती हैं, जो कॉलेज पूरा होने के बाद दी जाती हैं, जैसे CAT, JAM आदि| इस प्रकार की संस्थाओं में बहुधा प्रतियोगिता रहती है| इन में राष्ट्रीय स्तर पर प्रसिद्द हैं Aakash, Career Launcher एवं FIIT-JEE। दिल्ली तथा कोटा, इस प्रकार की कोचिंग के लिए प्रसिद्द शहर हैं|

नौकरी के लिए कोचिंग

इसके अंतर्गत वे परीक्षाएं आती हैं जो सीधे नौकरी प्रदान करती हैं (तथापि, उनमें कुछ training शामिल हो सकती हैं)| 12वीं कक्षा के स्तर पर इनमें शामिल हैं NDA, Air Force X-Group, SSC-CHSL, AFMC तथा SCRA। ग्रेजुएट अभ्यर्थियों के लिए परीक्षाओं में शामिल हैं UPSC सिविल सेवा, SSC CGL, Bank PO, State PCS आदि| इनमें राष्ट्रीय स्तर पर पप्रख्यात हैं Vajiram and Ravi, दृष्टि, Paramount Coaching, एवं K.D Campus। इस प्रकार की कोचिंग के लिए मुख्य शहर हैं दिल्ली के मुख़र्जी-नगर एवं राजेंद्र-नगर, पटना व हैदराबाद| परन्तु हाल ही में SSC को लेकर, छात्रों में इन्टरनेट पर कोचिंग प्राप्त करने का चलन सामने आया है| इनमें से IAS स्तर की कोचिंग, अक्सर SSC की कोचिंग से लगभग दस गुना तक महँगी होती है|

विदेश दौरों के लिए कोचिंग

इन में वे संस्थान आते हैं जो GRE, TOEFL, IELTS, SAT आदि परीक्षाओं की तैयारी करवाते हैं| इन में अंग्रेजी बोलने से लेकर व्यक्तित्व-सुधार तक की तैयारी करवाई जाती हैं| इस प्रकार के संस्थान, विदेशी विश्विद्यालयों के साथ संलग्न भी रहते हैं, तथा उनमें प्रवेश पाने के लिए विद्यार्थी को सहयोग भी प्रदान करते हैं|
ऊदल

ऊदल बुन्देलखण्ड (महोबा) के एक वीर योद्धा थे जिनकी वीरता की कहानी आज भी उत्तर-भारत के गाँव-गाँव में गायी जाती है। जगनिक ने आल्ह-खण्ड नामक एक काव्य रचा था उसमें इन वीरों की गाथा वर्णित है।
कालिंजर तथा महोबा के चन्द्रवंशी शासक परमर्दिदेव थे। आल्ह-खण्ड के रचयिता जगनिक इन्हीं के दरबारी कवि थे। इन्हें राजा परमाल भी कहा जाता है। आल्हा लोकगाथा के प्रसिद्ध वीर नायक आल्हा और ऊदल इन्हीं के दरबार के दो वीर सामन्त थे जिन्होंने बहादुरी के साथ बावन लड़ाइयों में भाग लिया था। ऊदल आल्हा का सगा छोटा भाई था परन्तु आल्हा से अधिक बहादुर था। बावन लड़ाइयों में से तेइस का नेतृत्व अकेले ऊदल ने ही किया था। महोबा में ऊदल की प्रतिमा स्थापित है जिसका चित्र यहाँ दिया जा रहा है।
पं० ललिता प्रसाद मिश्र ने अपने ग्रन्थ आल्हखण्ड की भूमिका में आल्हा को युधिष्ठिर और ऊदल को भीम का साक्षात अवतार बताते हुए लिखा है -
"यह दोनों वीर अवतारी होने के कारण अतुल पराक्रमी थे। ये प्राय: १२वीं विक्रमीय शताब्दी में पैदा हुए और १३वीं शताब्दी के पुर्वार्द्ध तक अमानुषी पराक्रम दिखाते हुए वीरगति को प्राप्त हो गये। वह शताब्दी वीरों की सदी कही जा सकती है और उस समय की अलौकिक वीरगाथाओं को तब से गाते हम लोग चले आते हैं। आज भी कायर तक उन्हें (आल्हा) सुनकर जोश में भर अनेकों साहस के काम कर डालते हैं। यूरोपीय महायुद्ध में सैनिकों को रणमत्त करने के लिये ब्रिटिश गवर्नमेण्ट को भी इस (आल्हखण्ड) का सहारा लेना पड़ा था।"
 आल्हा छन्द में लिखी आल्हखण्ड की ये पंक्तियाँ तो आज भी नौजवानों में जोश भर देती हैं:
"बारह बरस लौ कूकर जीवै, अरु सोरह लौ जियै सियार। बरस अठारह क्षत्री जीवै, आगे जीवै को धिक्कार॥"
अन्नपूर्णा स्टूडियो

अन्नपूर्णा स्टूडियो भारत के शीर्ष फ़िल्म स्टूडियो में से एक है। यह हैदराबाद, भारत में स्थित है। इसकी स्थापना 1955 में अक्कीनेनी नागेश्वर राव ने किया है।
राष्ट्रीय युवा दिवस (भारत)

महत्व

वास्तव में स्वामी विवेकानन्द आधुनिक मानव के आदर्श प्रतिनिधि हैं। विशेषकर भारतीय युवकों के लिए स्वामी विवेकानन्द से बढ़कर दूसरा कोई नेता नहीं हो सकता। उन्होंने हमें कुछ ऐसी वस्तु दी है जो हममें अपनी उत्तराधिकार के रूप में प्राप्त परम्परा के प्रति एक प्रकार का अभिमान जगा देती है। स्वामी जी ने जो कुछ भी लिखा है वह हमारे लिए हितकर है और होना ही चाहिए तथा वह आने वाले लम्बे समय तक हमें प्रभावित करता रहेगा। प्रत्यक्ष या अप्रत्यक्ष रूप में उन्होंने वर्तमान भारत को दृढ़ रूप से प्रभावित किया है। भारत की युवा पीढ़ी स्वामी विवेकानन्द से निःसृत होने वाले ज्ञान, प्रेरणा एवं तेज के स्रोत से लाभ उठाएगी।
शिव निवास पैलेस

शिव निवास पैलेस उदयपुर के महाराणा का पूर्व निवास है। अत्यंत ही खुबसुरत दिखने वाला यह महल पिछोला झील के तट पर बसा है।
यह सिटी पैलेस, उदयपुर के दक्षिण में बसा हुआ एवं इसपर काम की शुरुआत महाराणा सज्जन शम्भू सिंह (१८८७-१८८४) के द्वारा की गयी थी। जिसका समापन उनके उत्तराधिकारी महाराणा फतेह सिंह के २०वी सदी के आरम्भ में किया गया।
अपने अतिथिशाला के दिनों में इसकी भव्यता देखते बनती थी एवं इसने कई पार्टिया आयोजित होती थी। इन शाही दावतों में विश्व के महत्वपूर्ण व्यक्ति सम्मिलत होते थे, जिसमे यूनाइटेड किंगडम के जॉर्ज व् एवं प्रिंस ऑफ़ वेल्स एडवर्ड्स भी थे।
१९५५ में जब भागवत सिंह मेवाड़ के राजा बने, तब उस समय इसको भव्यता को बनाये रखना शाही परिवार के लिए ये काफी मुश्किल सिद्ध हो रहा था। शाही परिवार के स्वामित्व में उस समय कई महल थे एवं उन सबकी भी भव्यता को कायम रखने में काफी परेशानी हो रही थी। उसी दौरान उन्होंने लेक पैलेस को उन्होंने होटल में परिवर्तित किया था जो अच्छी आय का माध्यम बन रहा था। इसको देखते हुए उन्होंने शिव निवास एवं फ़तेह प्रकाश पैलेस को विलासिता (लक्ज़री) होटल में बदलने का निर्णय लिया १९८२ में ४ वर्षों के लम्बी मेहनत के बाद शिव निवास पैलेस को होटल के तौर पर परिवर्तित कर दिया गया। शुरू से ही इसकी भव्यता लोगों को आकर्षित करती थी इसलिए जब इसे होटल के तौर पर खोला गया तब इसकी लोकप्रियता बढ़ने में ज्यादा दिन नहीं लगे। यहाँ पर रुकना एक राजसी अहसास के जैसा हैं और इतिहास के उन पलो में लौटना है। जब यहाँ राजा या रानी रहा करते थे, यही बात व्यक्ति को यहाँ वापस लौटने के लिए मजबूर करती है। इन सबके बाद पिछोला झील के तट पर बसा होना इसकी खूबसुरती में चार चाँद लगाता हैं।

अवस्थिति

इस महल तक पहुंचे के यातायात के कई साधन उपलब्ध हैं एयरपोर्ट से इसकी दूरी २६ किलोमीटर की है। रेलवे स्टेशन से इसकी दूरी ४ किलोमीटर हैं, एवं मुख्या बस अड्डे से इसकी दूरी १ किलोमीटर की है।
बाज़ी (1995 फ़िल्म)

संक्षेप

इंस्पेक्टर अमर दमजी (आमिर ख़ान) है मुख्यमंत्री विश्वासराव चौधरी (रजा मुराद) को जानलेवा हमले से बचाता है। मुखमंत्री अमर से प्रभावित हुए और उसे करोड़ रुपये के घोटाले के पीछे लोगों का पता लगाने का काम देते हैं। यह दिखाया गया है कि चौबे (मुख्यमंत्री का सहायक) वह था जिसने धोखाधड़ी की थी और यह सुनिश्चित करने की कोशिश कर रहा है कि वह पकड़ा नहीं जाए। इसलिए उसने हत्यारों से मुख्यमंत्री पर हमला करने के लिए कहा था। अमर अपराध की तह तक जाने की कोशिश करता है और इससे चौबे परेशान होना शुरू होता है। वह महसूस करता है कि अमर उसके कितना करीब आ रहा है। तब चौबे ने पुलिस आयुक्त मजूमदार (कुलभूषण खरबंदा) की बेटी की हत्या के लिए अमर को फँसा दिया।
अमर, हत्यारे रघु के साथ लंबी लड़ाई के बाद, कई अन्य लोगों के साथ जेल से बच निकला। उसके बाद वह इस सब के पीछे आदमी को खोजने के लिए एक महिला के रूप में मुखौटा धारण करने की योजना तैयार करता है। वह चौबे को पाता है और उसे उस व्यक्ति के रूप में पहचानता है जिसने उसके माता-पिता को मार डाला था। आखिरकार, चौबे के हत्यारे एक बार फिर से मुख्यमंत्री पर हमला करने के प्रयास में 12 मंजिला टावर में लोगों को बंधक बनाते हैं। लेकिन अमर धीरे-धीरे लेकिन निश्चित रूप से उन सभी को बचाता है। चूँकि चौबे छत पर एक हेलीकॉप्टर के माध्यम से बचने की कोशिश करता है, अमर उसे रोकता है और आखिरकार उसे चौबे की बिजली के करंट से हो जाती है। अमर को मुख्यमंत्री और पुलिस आयुक्त द्वारा बधाई दी जाती है।
तुंगभद्रा परियोजना

यह कर्नाटक व आन्ध्रप्रदेश राज्य का संयक्त उपक्रम है.

यह बाँध तुंगभद्रा नदी पर बनाया गया है (यह कृष्णा नदी की सहायक नदी है ).
== नदी ==तुंगभद्रा नदी

स्थान

यह आन्ध्र प्रदेश तथा कर्नाटक राज्यों के सहयोग से कृष्णा की सहायक तुंग भद्रा नदी पर मल्लम पुरम के निकट बनाया गया हे।

उद्देश्य

== लाभान्वित होने वाले राज्य- Karnataka aur Andhra
खयरवाल

खयरवाल बारहवीं शती ई. में बिहार के शाहाबाद वाले भू-भाग पर शासन करने वाला एक राजवंश। इस वंश का प्रथम नरेश साधव था। उसका पुत्र रणधवल और पौत्र प्रतापधवल हुआ। प्रताप धवल के अनेक अभिलेख प्राप्त होते हैं। ये लोग गहड़वाल नरेश के करद सामंत थे। प्रतापधवल का पुत्र साहस ओर पौत्र इंद्रधवल थे। इंद्रधवल ने ११९७ में शासन आरंभ किया और इस वंश का प्रतापी शासक रहा। उसके पश्चात इस वंश के संबंध में विशेष जानकारी उपलब्ध नहीं है।
डॉन (1978 फ़िल्म एल्बम)

निर्माण

डॉन से पहले कल्याणजी आनंदजी ने अमिताभ के साथ ज़ंजीर में काम किया था। आनंदजी ने फिल्म के पार्श्व संगीत निर्देशक अनिल मोहिले के साथ मिलकर विजय के लिए तो भारतीय पारम्परिक संगीत तथा ग्रामीण संस्कृति पर आधारित ध्वनियां निर्मित की; और इसके विपरीत डॉन के लिए वेस्टर्न संगीत, बीट्स, और ब्रास इंस्ट्रूमेंट्स का प्रयोग किया। 
गीत "खइके पान बनारस वाला" पहले फिल्म का हिस्सा नहीं था। निर्देशक चंद्र बरोट ने रिलीज़ से पहले जब यह फिल्म मनोज कुमार को दिखाई, तो उन्होंने फिल्म में गीत डालने की सलाह दी, जिसके बाद इसे डाला गया। यह गीत कल्याणजी आनंदजी ने देव आनंद की फिल्म बनारसी बाबू के लिए बनाया था।

सफलता

कुल बिक्री के आधार पर डॉन ७० के दशक की तेरहवीं सर्वाधिक बिकने वाली एल्बम थी १९७९ के फिल्मफेयर पुरस्कारों में कल्याणजी आनंदजी, किशोर कुमार, और आशा भोसले को क्रमशः सर्वश्रेष्ठ संगीतकार, सर्वश्रेष्ठ पार्श्वगायक, और सर्वश्रेष्ठ पार्श्वगायिका के पुरस्कार के लिए नामांकित किया गया था। किशोर और आशा ने फिर अपनी अपनी श्रेणियों में पुरस्कार भी प्राप्त किये। १९७८ में बनी ‘डॉन’ की सफलता का सबसे बड़ा कारण उसका गीत- ‘खइके पान बनारस वाला, खुल जाए बंद अकल का ताला’ रहा।

विरासत

२००६ में जब फरहान अख्तर ने डॉन फिल्म का सीक्वल बनाया, तो संगीतकार शंकर-एहसान-लॉय ने उस फिल्म में इस एल्बम के २ गीत, "ये मेरा दिल" और "खइके पान बनारस वाला" पुनः प्रयोग किये थे, और इन्हें क्रमशः सुनिधि चौहान तथा उदित नारायण ने गाया था। गीत "खइके पान बनारस वाला" में उदित के साथ अभिनेता शाहरुख खान ने भी रैप किया था।
गीत "ये मेरा दिल" का एक अंश २००५ में द ब्लैक आइड पीस द्वारा अपने हिट गीत "डोंट फंक विद माई हार्ट" में प्रयोग किया गया था। इस गीत के लिए द ब्लैक आईड पीस को सर्वश्रेष्ठ रैप प्रदर्शन के लिए अपना पहला ग्रैमी पुरस्कार मिला; जबकि कल्याणजी आनंदजी को "डॉट फंक विद माई हार्ट" में प्रयुक्त धुन की उत्पत्ति के लिए बीएमआई पुरस्कार से सम्मानित किया गया था। अमेरिकन डैड के तीसरे सीजन में इस फिल्म के थीम गीत का प्रयोग किया गया था।
२१३२ ईसा पूर्व

२१३२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१३२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
भारतीय पुनर्नामकरण विवाद

भारत के शहरों का पुनर्नामकरण, स्न 1947 में, अंग्रेज़ोंके भारत छोड़ कर जाने के बाद आरंभ हुआ था, जो आज तक जारी है। कई पुनर्नामकरणों में राजनैतिक विवाद भी हुए हैं। सभी प्रस्ताव लागू भी नहीं हुए हैं। प्रत्येक शहर पुनर्नामकरण को केन्द्रीय सरकार द्वारा अनुमोदित होना चाहिये।
स्वतंत्रता प्राप्ति के बाद पुनर्नामांकित हुए, मुख्य शहरों में हैं: तिरुवनंतपुरम (पूर्व त्रिवेंद्रम), मुंबई (पूर्व बंबई, या बॉम्बे), चेन्नई (पूर्व मद्रास), कोलकाता (पूर्व कलकत्ता), पुणे (पूर्व पूना) एवं बेंगलुरु (पूर्व बंगलौर)।

विवाद

हालंकि स्थानीय राजनीतिज्ञों और इतिहासविदों ने इस अभियान को सराहा, परंतु कई अन्य खासकर प्रभावित शहरों के व्यापारी वर्ग ने इसे वैश्वीकरण की ओर चाल में एक कदम पीछे की ओर बताया। 
बेंगलुरु के सिवाय अन्य किसी स्थान पर विवाद इतना कहीं भी नहीं बढ़ा। 1 दिसंबर,2005 को कर्नाटक के मुख्य मंत्री]] श्री धर्म सिंह ने घोषित किया, कि कर्नाटक सरकार ने ज्ञानपीठ पुरस्कृत यू.आर.अनंतमूर्ति का दस शहरों के नाम उनके कन्नड़ नामों से बदलने का प्रस्ताव स्वीकृत किया है। यह नये नाम 1 नवंबर,2006 से प्रभावी होंगे। अधिकांश मामलों में नये नाम शहरों के नामों को स्थानीय निवासियों द्वारा बोला जाने वाला नाम ही था। स्थानीय समाचार पत्रों ने लिखा कि बेंगलौर का नाम अब बेंगलुरु हो गया है। इसका कारण था, कि बंगलौर में, पिछले पंद्रह वर्षों से डेड़ हजार सूचना प्रौद्योगिकी कंपनियां खुल गयी हैं, व शहर को भारतीय सिलिकॉन वैली कहा जाने लगा है। कई अमेरिकी कम्पनियों ने अपने कार्यालय बंगलौर में स्थानांतरित किये, व जिसकी भी नौकरी छूट जाती थी, इस कारण वह उसे बैंगलौर्ड हुआ कहा करता था। अन्य यह मानते थे, कि बंगलौर बहुत प्रांतीय है, जबकि बंगलौर विश्वव्यापी स्तर पर उच्च-प्रौद्योगिक (हाई-टेक) था।
इससे पहले बंबई को भी मुंबई किया गया था। नये बदलाव ब्रिटिश उचारणों को बदलने पर केंद्रित थे, व हिन्दू राष्ट्रवादी पार्टी शिव सेना के जोर देने पर हुए थे। इसे लम्बे समय से मराठी व गुजराती लोग मुंबई व हिन्दी भाषी लोग बंबई बोलते थे।

नये व पुराने नामों का प्रयोग

कई मामलों में, पुराने नाम भी अनौपचारिक तौर पर प्रयोग होते रहे, या विश्वविद्यालय, संस्थानों आदि के नाम से जुड़े हुए चलते रहे। बंबई उच्च न्यायालय एवं मद्रास उच्च न्यायालय के नाम भी बदले गये, जबकि इनकी प्रेज़ीडेंसी नहीं बदली गयीं। इन शहरों के भारतीय प्रौद्योगिकी संस्थान अभी भी आई.आई.टी. बॉम्बे, व आई.आइ.टी मद्रास ही कहा जाता है। 
कई जगह पर पूर्व उपनिवेशकों के नाम पर बनी इमारतों व संस्थानों के नाम भी बदले गये हैं। जैसे विक्टोरिया टर्मिनस को बदल कर छत्रपति शिवाजी टर्मिनस किया गया। यह खासकर मुंबई, चेन्नई, कोलकाता व दिल्ली में हुआ है। किन्तु कई दक्षिण भारतीय शहरों में ब्रिटिश काल के नाम ही चल रहे हैं।

प्रस्तावित बदलाव

अन्य प्रस्तावित नामों में प्रमुख हैं:
अहमदाबाद को कर्णावती, लखनऊ को लक्ष्मणपुरी या लखनपुर, लखनावती, पटना को पाटलिपुत्र, औरंगाबाद को सांभाजीनगर, ओस्मानाबाद को धराशिव, इलाहाबाद को प्रयाग या तीर्थराज प्रयाग, फैजाबाद को साकेत, मुगलसराय को दीनदयालनगर, भोपाल को भोजपाल, इंदौर को इंदुर, जबलपुर को जाबालिपुरम, एवं देल्ही को दिल्ली, इंद्रप्रस्थ।
ईरान का पठार

ईरान का पठार पश्चिमी एशिया और मध्य एशिया का एक भौगोलिक क्षेत्र है। यह पठार अरबी प्लेट और भारतीय प्लेट के बीच में स्थित यूरेशियाई प्लेट के एक कोने पर स्थित है। इसके पश्चिम में ज़ाग्रोस पर्वत, उत्तर में कैस्पियन सागर व कोपेत दाग़ (पर्वतमाला), पश्चिमोत्तर में आर्मेनियाई उच्चभूमि व कॉकस पर्वतमाला, दक्षिण में होरमुज़ जलसन्धि व फ़ारस की खाड़ी और पूर्व में सिन्धु नदी है।
पश्चिमोत्तर में कैस्पियन सागर से लेकर दक्षिणपश्चिम में बलोचिस्तान तक ईरान का पठार लगभग २,००० किमी तक विस्तृत है। ईरान व अफ़्ग़ानिस्तान का अधिकतर भाग और पाकिस्तान का सिन्धु नदी से पश्चिम का भाग इसी पठार का हिस्सा है। पठार को एक चकोर के रूप में देखा जाये तो तबरेज़, शिराज़, पेशावर और क्वेटा उसके चार कोनों पर हैं और इसमें कुल मिलाकर ३७,००,००० वर्ग किमी क्षेत्रफल है। पठार कहलाये जाने के बावजूद इस पठार पर वास्तव में कई पर्वतमालाएँ हैं जिनका सबसे ऊँचा शिखर अल्बोर्ज़ पर्वतमाला का ५,६१० मीटर लम्बा दामावन्द पर्वत है और सब्से निचला बिन्दु मध्य ईरान में कर्मान नगर से पूर्व लूत द्रोणी में ३०० मीटर से नीचे स्थित है।
राष्ट्रीय ग्रामीण पेयजल योजना

राष्ट्रीय ग्रामीण पेयजल योजना भारत के ग्रामीण क्षेत्रों में पेयजल समस्या को दूर करने हेतु शुरु की गई सरकारी योजना है। भारत सरकार द्वारा वर्ष १९८६ में शुरु किए गए राष्ट्रीय पेयजल मिशन (बाद में राजीव गाँधी राष्ट्रीय पेयजल मिशन) को विस्तार पूर्वक अपनाया गया। इसके तहत ग्रामीण क्षेत्रों में ४० लीटर सुरक्षित पेयजल मुहैया कराना सरकार का लक्ष्य है। फरवरी 2006 में सरकार ने राष्ट्रीय ग्रामीण पेयजल गुणवत्ता परीक्षण एवं अनुरक्षण कार्यक्रम बनाया जिसके तहत स्थानीय पंचायतों एवं ग्राम स्वच्छता कमिटी की मदद से सामाजिक भागीदारी के तहत कार्यक्रम को लाने का प्रयास किया है। इसके तहत चिह्नित गाँवों से एकत्रित पेयजल नमूने को राज्य स्तरीय प्रयोगशालाओं में जाँच के पश्चात गडबरियों को दूर करने के लिए आवश्यक कदम उठाया जाता है।
नत समतल

नत समतल (झुुुका तल ) एक सरल मशीन है जिसकी सहायता से भारी भार को नीचेेेे से ऊपर ले जाने  मेें आसानी होती है /
कम्प्यूटर मॉनीटर

कम्प्यूटर मॉनीटर या डिस्प्ले (जिसे दृश्य प्रदर्शन इकाई, अंग्रेजी में Visual Display Unit भी केहते हैं) एक इलेक्ट्रॉनिक्स डिस्पले डिवाइस है। एक मॉनीटर में प्रदर्शन इकाई, प्रदर्शन इकाई और आवरण होता है। आज कल के मॉनीटर में प्रदर्शन इकाई आम तौर पर पतली फिल्म ट्रांजिस्टर लिक्विड क्रिस्टल डिस्प्ले (अंग्रेजी में thin film transistor liquid crystal display (TFT-LCD)) और पुराने मॉनीटर में कैथोड किरण नली (अंग्रेजी में Cathode ray tube) से बनी होती है।
शुरूआती मॉनीटर कैथोड किरण नली से बनते थे और अब इस सदी में लिक्विड क्रिस्टल डिस्प्ले प्रमुख तौर पर मॉनीटर बनाने के लिये उपयोग में लिये जाते हैं।
मूलतः कम्प्यूटर मॉनीटर का इस्तेमाल आंकड़े संसाधन और टेलीविज़न रिसीवर का उपयोग मनोरंजन के लिये किया जाता था। १९८० के बाद से कम्प्यूटर और उनके मॉनीटर का उपयोग मनोरंजन के लिये भी किया जाने लगा है और टेलीविज़न में कुछ कम्प्यूटर कार्यक्षमता आ गयी है। टेलीविज़न और कम्प्यूटर मॉनीटर का पहलू अनुपात भी ४:३ से १६:९ हो गया है।
सह-उत्पाद

उन वस्तुओं को सह-उत्पाद (by-product) कहते हैं जो किसी निर्माण प्रक्रिया, रासायनिक अभिक्रिया या जैवरासायनिक प्रक्रिया में मुख्य उत्पाद के साथ ही चाहे-अनचाहे प्राप्त हो जाते हैं। अधिकांश जगह सह-उत्पाद उपयोगी एवं बेचने योग्य होते हैं किन्तु कहीं-कहीं समस्यामूलक, विषकारक या परेशानी पैदा करने वाले भी हो सकते हैं।
बालुवाडी

बालुवाडी नेपालके मेची अंचलके झापा जिला का एक गाँव विकास समिति है।
दस्ताने प्रिंट

दस्तानों का निशान या दस्ताने के छाप अपराध अनुसंधान का एक प्रमुख उपकरण है। ये उंगलियो के निशान के समान ही विशिष्ट होते हैं। उंगलियो के निशान की तरह ही ये भी पकड़ी गई चीज पर छप जाते हैं। कुछ व्यक्ति अपराध से पूर्व दस्ताने पहन लेते हैं ताकी किसी चीज पर भी उनके उंगलियो के निशान न आएं। इससे आपराधिक जाँच मुश्किल हो जाती है। इसका समाधान दस्तानों के निशान की पहचान है। दस्ताने पहनने वाले के उंगलियो के निशान तो नहीं मिलते हैं किंतु उनके द्वारा प्रयुक्त दस्तानों के निशान जरूर मिल जाते हैं। दस्तानों का निशान इकट्ठा करने के बाद जाँच अधिकारी उसका अन्य सबूतों के साथ मिलान कर सबूतों की पुष्टि करते हैं।